Foruten kontorer og tekniske installasjoner hadde tårnet utsiktsgallerier og den roterende restauranten «Top of the Tower» i 35. etasje, og var åpen for publikum. Omkring en million mennesker rakk å besøke tårnet før en bombe eksploderte på restaurantens herretoalett 31. oktober 1971. Den anarkistiske gruppa Angry Brigade tok på seg ansvaret for bomben. Året etter ble tårnet stengt for besøkende. I 1991 ble BT Tower overgått av Canary Wharf Tower i høyde.